Orm (navn)

Orm er et sjeldent norsk mannsnavn med norrøn opprinnelse. Navnet betyr «slange, orm». Navnet er i dag mest brukt på Island, i formen Ormur.

Etymologi
Orm har opprinnelse i det norrøne navnet Ormr, dannet av ormr, «slange, orm». I norrøn mytologi ble Midgardsormen av og til kalt kun Ormr. Andre norrøne former av navnet er OrmR, Ormi og Ormika. Den gammelsvenske og gammeldanske formen av navnet var Orm. Vorm er en dialektform av navnet fra Vest-Agder.

Utbredelse
Ormr var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok. Navnet OrmR er også kjent brukt i seks nordiske runeinnskrifter fra vikingtiden. Orm var et vanlig navn i Norge i middelalderen. Over 170 forskjellige personer med navnet er nevnt i Regesta Norvegica.Regesta Norvegica I Norge har navnet siden vært mest brukt i Hjelmeland i Rogaland, i Kvitseid og Fyresdal i Telemark, i Agder og i Sunnhordland, Hardanger og Røldal i Hordaland, men har ikke vært blant de mest brukte på landsbasis. Formen Vorm er kjent i Norge fra 1801.

Orm er i dag et svært sjeldent navn. Det er mest brukt på Island i formen Ormur.

|}

Kjente personer med navnet
Personene i listen er ordnet kronologisk etter fødselsår.
 Orm Eilifsson, (ca. 1010 – ca. 1055), norsk jarl
 Orm Ivarsson (ca. 1140  – ca. 1184), norsk høvding og kongebror
 Orm Ivarson Måge (født ca. 1420), norsk lagrettemann
 Orm Erikson (død 1521), norsk adelsmann
 Orm Hansen Øverland (1783–1877),norsk gårdbruker og stortingsmann 
 Orm Øverland (1935–2021), norsk litteraturprofessor

Referanser

Eksterne lenker

Kategori:Mannsnavn
Kategori:Navn med norrøn opprinnelse